

LATVIJAS REPUBLIKA KRĀSLAVAS NOVADS

# KRĀSLAVAS NOVADA DOME

Reģ. Nr. 90001267487

Rīgas iela 51, Krāslava, Krāslavas nov., LV-5601. Tālrunis +371 65624383, fakss +371 65681772

e-pasts: dome@kraslava.lv

Krāslavā

**ĀRKĀRTAS SĒDES PROTOKOLS**

2021.gada 12.maijā Nr.7

Sēde sasaukta Rīgas ielā 26, Krāslavā, plkst.1400

Sēdi atklāj plkst.1400

**Sēdi vada** – novada domes priekšsēdētāja 1. vietnieks Aleksandrs Jevtušoks

**Protokolē** – domes lietvedības speciāliste Gunta Miglāne

**Piedalās:** Deputāti- Valentīna Bārtule, Vera Bīriņa, Jāzeps Dobkevičs, Aleksandrs Jevtušoks, Raimonds Kalvišs, Viktorija Lene, Antons Ļaksa, Aleksandrs Savickis, Gunārs Svarinskis, Jānis Tukāns, Janīna Vanaga, Ēriks Zaikovskis, Dmitrijs Zalbovičs

Nepiedalās: Vjačeslavs Aprups, Gunārs Upenieks (atvaļinājumā)

##### Pašvaldības administrācijas darbinieki un uzaicinātie:

V.Aišpurs - Izpilddirektora 1. vietnieks

I.Vorslova - ekonomiste

J.Križanovska - novada domes galvenā grāmatvede

V.Magidas - Krāslavas Centrālās bibliotēkas vadītāja

I.Dzalbe - Attīstības nodaļas vadītāja

A.Dzalbe - Attīstības nodaļas projektu speciāliste

E.Ciganovičs - domes vecākais juriskonsults

K.Smoļakova - domes juriskonsulte

E.Škutāne - informatīvā biļetena “Krāslavas vēstis” redaktore

K.Pauniņš - IT lietotāju atbalsta speciālists

Sēdes vadītājs A.Jevtušoks piedāvā apstiprināt darba kārtību.

Vārdiskais balsojums:

par – V.Bārtule, V.Bīriņa, J.Dobkevičs, A.Jevtušoks, R.Kalvišs, V.Lene, A.Ļaksa,

 A.Savickis, G.Svarinskis, J.Tukāns, J.Vanaga, Ē.Zaikovskis, D.Zalbovičs

pret – nav, atturas - nav

Ar 13 balsīm “par”; “pret” – nav, “atturas” – nav, apstiprina darba kārtību.

**Darba kārtība:**

1. Par pašvaldības dalību un līdzfinansējumu projektam
2. Par Krāslavas novada centrālās bibliotēkas dalību projektā “Europe Direct Austrumlatgalē”

un finansējuma nodrošināšanu

1. Par projektu konkursa „Iedzīvotāji veido savu vidi 2021” projektu saraksta apstiprināšanu
2. Par velotrases “Velozinis” izveidi Krāslavā
3. Par nekustamā īpašuma Indras ielā 32, Krāslavā, nomas tiesībām
4. Par grozījumiem Krāslavas novada pašvaldības budžetā 2021.gadam

**1.§**

**Par pašvaldības dalību un līdzfinansējumu projektam**

Ziņo: I.Dzalbe

Debatēs piedalās: R.Kalvišs

Vārdiskais balsojums:

par – V.Bārtule, V.Bīriņa, J.Dobkevičs, A.Jevtušoks, V.Lene, A.Ļaksa, A.Savickis, G.Svarinskis, J.Tukāns, J.Vanaga, Ē.Zaikovskis

pret – nav,

atturas - R.Kalvišs, D.Zalbovičs

Ar 11 balsīm “par”; “pret” – nav, “atturas” – 2, Krāslavas novada dome **nolemj:**

1. Pamatojoties uz Ministru kabineta 2021.gada 13.aprīļa noteikumiem Nr.242 “Augstas gatavības pašvaldību investīciju projektu pieteikšanas, izskatīšanas un finansējuma piešķiršanas kārtība”, **apstiprināt** Krāslavas novada domes dalību Vides aizsardzības un reģionālās attīstības ministrijas projektu konkursā augstas gatavības pašvaldību investīciju projektiem ar projektu “Krāslavas tranzītielas – Rīgas ielas posma pārbūve”.
2. **Apstiprināt** projekta “Krāslavas tranzītielas – Rīgas ielas posma pārbūve” kopējās izmaksas 1 260 000,00 EUR apmērā, tajā skaitā valsts budžeta finansējums 1 054 000,00 EUR (85 % no paredzamajām attiecināmajām (būvniecības) izmaksām) un pašvaldības līdzfinansējums plānoto aktivitāšu īstenošanai 206 000,00 EUR (15 % no paredzamām būvniecības izmaksām un finansējums autoruzraudzības un būvuzraudzības nodrošināšanai).
3. **Paredzēt** investīciju projekta uzsākšanu 2021.gadā un pabeigšanu 2022.gadā, nodrošinot valsts budžeta finansējuma daļas izmantošanu vismaz 527 000,00 EUR apmērā līdz 2021.gada 31.decembrim.
4. Projekta apstiprināšanas gadījumā **nodrošināt** pašvaldības līdzfinansējumu no Krāslavas novada pašvaldības 2021. un 2022. gada budžeta, precizējot to pēc iepirkuma veikšanas.

Lēmuma projekta iesniedzējs:

Domes priekšsēdētāja1.vietnieks A.Jevtušoks

Lēmuma projekta sagatavotājs:

Attīstības nodaļas vadītāja I.Dzalbe

**2.§**

**Par Krāslavas novada centrālās bibliotēkas dalību projektā**

**“Europe Direct Austrumlatgalē”**

**un finansējuma nodrošināšanu**

Ziņo: V.Magidas

Vārdiskais balsojums:

par – V.Bārtule, V.Bīriņa, J.Dobkevičs, A.Jevtušoks, R.Kalvišs, V.Lene, A.Ļaksa, A.Savickis, G.Svarinskis, J.Tukāns, J.Vanaga, Ē.Zaikovskis, D.Zalbovičs

pret – nav, atturas - nav

Ar 13 balsīm “par”; “pret” – nav, “atturas” – nav, Krāslavas novada dome **nolemj:**

1. **Atbalstīt** Krāslavas novada centrālās bibliotēkas dalību Rēzeknes novada pašvaldības projektā **“Europe Direct Austrumlatgalē”** no 2021.gada maija līdz 2025.gada 31.decembrim. Projekta mērķis – veicināt Eiropas Savienības informācijas pieejamību un pilsoņu viedokļu apmaiņu par visām ES darbības jomām.
2. Pamatojoties uz likuma“Par pašvaldībām” 21.panta pirmās daļas 27.punktu, likuma „Par pašvaldību budžetiem” 16.panta otro daļu, **novirzīt** no pašvaldības 2021.gada budžetā plānotajiem līdzekļiem neparedzētiem gadījumiem EUR 1200 (viens tūkstotis divi simti *euro* 00 *centi*) priekšfinansējuma nodrošināšanai un EUR 440 (četri simti četrdesmit *euro* 00 *centi*) Krāslavas novada centrālās bibliotēkas līdzfinansējuma nodrošināšanai dalībai projektā **“Europe Direct Austrumlatgalē”**.

Pielikumā: Krāslavas novada centrālās bibliotēkas

 30.04.2021. vēstule Nr. 1.-13.3

Lēmuma projekta iesniedzējs:

Domes priekšsēdētāja 1.vietnieks A.Jevtušoks

Lēmuma projektu sagatavotājs:

Ekonomiste I.Vorslova

**3.§**

**Par projektu konkursa „Iedzīvotāji veido savu vidi 2021”**

**projektu saraksta apstiprināšanu**

Ziņo: I.Dzalbe

V.Bārtule balsojumā nepiedalās.

Vārdiskais balsojums:

par – V.Bīriņa, J.Dobkevičs, A.Jevtušoks, R.Kalvišs, V.Lene, A.Ļaksa, A.Savickis, G.Svarinskis, J.Tukāns, J.Vanaga, Ē.Zaikovskis, D.Zalbovičs

pret – nav,

atturas - nav

Ar 12 balsīm “par”; “pret” – nav, “atturas” – nav, Krāslavas novada dome **nolemj:**

**Apstiprināt** Krāslavas novada pašvaldības projektu konkursa „Iedzīvotāji veido savu vidi 2021. gada projektu sarakstu (pielikumā).

Lēmuma projekta iesniedzējs:

Domes priekšsēdētāja 1.vietnieks A.Jevtušoks

Lēmuma projekta sagatavotājs:

Attīstības nodaļas vadītāja I.Dzalbe

**4.§**

**Par velotrases “Velozinis” izveidi Krāslavā**

Ziņo: I.Dzalbe

Vārdiskais balsojums:

par – V.Bārtule, V.Bīriņa, J.Dobkevičs, A.Jevtušoks, R.Kalvišs, V.Lene, A.Ļaksa, A.Savickis, G.Svarinskis, J.Tukāns, J.Vanaga, Ē.Zaikovskis, D.Zalbovičs

pret – nav,

atturas – nav,

Ar 13 balsīm “par”; “pret” – nav, “atturas” – nav, Krāslavas novada dome **nolemj:**

**Piešķirt** pašvaldības finansējumu **8 000,00 EUR** (astoņi tūkstoši eiro 00 centi) apmērā no līdzekļiem neparedzētiem gadījumiem BTA dāvinātās velotrases “Velozinis” (dāvinājuma apmērs min.13 271,28 EUR) apliecinājuma kartes izstrādei un grantētas pamatnes ierīkošanai Artilērijas ielā 3, Krāslavā, blakus skeita laukumam (kad.Nr.6001 002 1267).

Lēmuma projekta iesniedzējs:

Domes priekšsēdētāja1. vietnieks A.Jevtušoks

Lēmuma projekta sagatavotājs:

Attīstības nodaļas vadītāja I.Dzalbe

**5.§**

**Par nekustamā īpašuma Indras ielā 32, Krāslavā, nomas tiesībām**

Ziņo: E.Ciganovičs, A.Dzalbe

Debatēs piedalās R.Kalvišs.

Vārdiskais balsojums:

par – V.Bārtule, V.Bīriņa, J.Dobkevičs, R.Kalvišs, V.Lene, A.Ļaksa, A.Savickis, G.Svarinskis, J.Tukāns, J.Vanaga, Ē.Zaikovskis, D.Zalbovičs

pret – nav,

atturas - nav

Ar 13 balsīm “par”; “pret” – nav, “atturas” – nav, Krāslavas novada dome **nolemj:**

Pamatojoties uz likuma „Par pašvaldībām” 14.panta otrās daļas 3.punktu, 15.panta pirmās daļas 10.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, Ministru kabineta noteikumu Nr.97 “Publiskas personas mantas iznomāšanas noteikumi” 12., 23., 24., 34. punktiem,

1. Nodot iznomāšanai uz 20 (divdesmit) gadiem Krāslavas novada pašvaldībai piederošu nekustamo īpašumu - daļu no zemes gabala (kadastra apzīmējums [6001-002-](https://www.kadastrs.lv/buildings/2400006529?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property)1323) saskaņā ar grafisko pielikumu ar platību 3148 m2 un būvi (kadastra apzīmējums 6001-002-1323-005) ar platību 1544,6 m2 un daļu no zemes gabala (kadastra apzīmējums [6001-002-](https://www.kadastrs.lv/buildings/2400006529?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property)1323) saskaņā ar grafisko pielikumu ar platību 1050 m2 un būvi (kadastra apzīmējums 6001-002-1323-008) ar platību 165,4 m2, kas atrodas uz iepriekš minētā zemes gabala Indras ielā 32, Krāslavā, Krāslavas novadā, turpmāk tekstā – Objekts.
2. Izsoļu komisijai izstrādāt Objekta nomas tiesību izsoles nolikumu un veikt Objekta nomas tiesību izsoli atbilstoši nolikumam.
3. Izsoles noteikumos Objekta nosacīto nomas sākumcenu noteikt ne zemāku, kā to nosaka Latvijas Republikas normatīvie akti. Nekustamā īpašuma nodoklis par Objektu jāmaksā nomniekam.
4. Noteikt, ka Objekta nomniekam Objekts jāizmanto tikai reģistrētas saimnieciskās darbības veikšanai.
5. Noteikt, ka Objekta nomniekam Objektā ne vēlāk kā 1 (viena) gada laikā no nomas līguma noslēgšanas dienas jāizvieto ražošanas vai pakalpojumu sniegšanas uzņēmums ar ne mazāk kā 8 (astoņām) pilnas slodzes darba vietām, kas jānodrošina visu atlikušo nomas līguma termiņu.
6. Noteikt, ka nomniekam Objektā jāveic nefinanšu investīcijas pašu nemateriālajos ieguldījumos un pamatlīdzekļos vismaz EUR 50 000,00 (piecdesmit tūkstoši euro 00 centi) apmērā ne vēlāk kā līdz 2024.gada 31.decembrim. Nav ieskaitāms ES fondu vai cita finanšu instrumenta atbalsts, ko komersants saņēmis vai plāno saņemt (t.i. iznākuma rādītājā ieskaita tikai tās investīcijas, kas veiktas no Nomnieka paša līdzekļiem).
7. **Apstiprināt** nomas maksas samazinājuma kritērijus, ja nomnieks Objektā izveido jaunas darba vietas vai veic finansiālus ieguldījumus (Nosacījumu pilns teksts pielikumā).

Lēmuma projekta iesniedzējs:

Domes priekšsēdētāja pirmais vietnieks A.Jevtušoks

Lēmuma projektu sagatavoja:

Domes vecākais juriskonsults E.Ciganovičs

**6.§**

**Par grozījumiem Krāslavas novada pašvaldības budžetā 2021.gadam**

Ziņo: I.Vorslova

Debatēs piedalās: R.Kalvišs

Vārdiskais balsojums:

par – V.Bārtule, V.Bīriņa, J.Dobkevičs, A.Jevtušoks, R.Kalvišs, V.Lene, A.Ļaksa, A.Savickis, G.Svarinskis, J.Tukāns, J.Vanaga, Ē.Zaikovskis, D.Zalbovičs

pret – nav, atturas - nav

Ar 13 balsīm “par”; “pret” – nav, “atturas” – nav, Krāslavas novada dome **nolemj:**

Pamatojoties uz likuma “Par pašvaldībām“ 46.pantu un likuma par “Pašvaldību budžetiem“ 30.pantu, **apstiprināt** Krāslavas novada pašvaldības saistošos noteikumus Nr.2021/5 „Grozījumi Krāslavas novada pašvaldības budžetā 2021.gadam”:

1. **Izdarīt** Krāslavas novada pašvaldības saistošos noteikumos Nr.2021/2 „Krāslavas novada pašvaldības budžets 2021.gadam” šādus grozījumus:
	1. **Izteikt** saistošo noteikumu 1.punktu šādā redakcijā :

**“Apstiprināt** Krāslavas novada pašvaldības 2021.gada pamatbudžeta ieņēmumus EUR 20 463 829 *(divdesmit miljoni četri simti sešdesmit trīs tūkstoši astoņi simti divdesmit deviņi euro)* apmērā saskaņā ar pielikumu Nr.1”;

* 1. **Izteikt** saistošo noteikumu 2.punktu šādā redakcijā :

**“Apstiprināt** Krāslavas novada pašvaldības 2021.gada pamatbudžeta izdevumus EUR 27 150 372 *(divdesmit septiņi miljoni viens simts piecdesmit tūkstoši trīs simti septiņdesmit divi euro)* apmērā un Krāslavas novada 2021.gada pamatbudžeta izdevumu atšifrējumu pa programmām un ekonomiskās klasifikācijas kodiem un finansēšanas līdzekļus EUR 6 686 543 *(seši miljoni seši simti astoņdesmit seši tūkstoši pieci simti četrdesmit trīs euro)* apmērā saskaņā ar pielikumu Nr.2”;

* 1. **Papildināt** saistošos noteikumus ar paskaidrojumu par 2021.gada Krāslavas novada pašvaldības budžeta grozījumiem saskaņā ar pielikumu Nr.3.

Lēmuma projekta iesniedzējs:

Domes priekšsēdētāja 1.vietnieks A.Jevtušoks

Lēmuma projektu sagatavotājs:

Ekonomiste I.Vorslova

Sēdi slēdz: plkst.14.30

Domes priekšsēdētāja 1.vietnieks A.Jevtušoks

Domes lietvedības speciāliste G.Miglāne

2021.gada 12.maijā